Publication: Magyar Közlöny
Issue: MK-2000-75 (Year: 2000, Number: 75)
Era: 1990-2004
Section: a 40/2000. (VII. 19.) FVM rendelethez
Paragraph Index: 687

f) a minősítéshez kapcsolódó elsődleges feldolgozás műveleteit, az előírt technológiai paramétereket. A szóbeli vizsgán a Földművelésügyi és Vidékfejlesztési Minisztérium által kiadott tételeket kell alkalmazni. 1.3. Gyakorlati vizsga A gyakorlati vizsga konkrét minősítési és kereskedelmi osztálybasorolási feladat manuális elvégzéséből, az adatok dokumentálásából, a jelentéskészítésből, valamint az eszközök szakszerű használatából és karbantartásából áll. A gyakorlati vizsga csak olyan felszereltségű húsipari üzemben folytatható le, ahol az (S)EUROP minősítéshez szükséges feltételek adottak, továbbá biztosítottak a vizsgafeladat elvégzéséhez szükséges technikai, higiéniai és munkavédelmi követelmények. A vizsgán a sertés, a marha és a juh minősítésére a jogszabályban meghatározott kereskedelmi osztálybasorolási eljárással, vizsgázónként 30-30 db állati testet kell minősíteni és osztályba sorolni. Nem felel meg a vizsgán az a jelölt, aki az elvégzett minősítésekből 20%-nál többet hibásan végzett.

Source: https://magyarkozlony.hu/hivatalos-lapok/0f8567653bce5cd6afb3cf4cc43d0f6d1e9511df/dokumentumok/3a96b52a1416073b89b4be288ec251a50f7b2d94/letoltes